- PST er ikke et meningspoliti

Nynazistisk organisasjon deler ut flygeblader i Bergen. - Ikke ulovlig, sier PST.

Publisert Publisert 19. mars 2016

«FLYKTNINGER IKKE VELKOMNE»: Slike klistremerker har dukket opp blant annet på Sletten i Bergen de siste månedene. Foto: Ørjan Deisz

Denne artikkelen er over fire år gammel

Aktiviteten i høyreekstreme miljøer på Vestlandet har økt etter at flyktningekrisen brøt ut, ifølge Politiets sikkerhetstjeneste.

— Trusselen fra ulike høyreekstreme miljøer har økt i takt med tilstrømmingen av asylsøkere. Vi har større oppmerksomhet mot høyreekstreme miljøer enn tidligere, sier PST-leder i Vest politidistrikt, Øyvind Tenold.

Løpesedler

Den nordiske motstandsbevegelsen er en av få grupper som er aktive på gateplan, og ikke bare på nettet. Den nynazistiske organisasjonen, som tidligere kalte seg Nordfront, har i flere år delt ut løpesedler i bergensområdet.

Slike løpesedler har blitt delt ut i bergensområdet flere ganger de siste årene.

Fortsatt er det ekstrem islamisme som utgjør den største terrortrusselen i Norge. Men i sin siste nasjonale trusselvurdering, skriver PST at asylstrømmen er en «sentral drivkraft for høyreekstrem aktivitet, radikalisering og rekruttering».Bildet er det samme på Vestlandet, ifølge Tenold. Den siste tiden har PST økt antall bekymringssamtaler med personer i høyreekstreme miljøer.

— Hvis det er tvil om en person kan utgjøre en trussel, kan vi ha samtaler for å få avklart hva vedkommende mener og tenker. Men PST er ikke et meningspoliti. Det er fullt lovlig å uttrykke sterke meninger om at man ønsker et annet samfunn. Vår oppgave er kun å søke å identifisere og følge opp personer som kan tenkes å bruke vold for å oppnå sine mål, sier Tenold.

Det er fullt lovlig å uttrykke sterke meninger om at man ønsker et annet samfunn. Øyvind Tenold, PST

- Kan ikke overvåke Facebook

Han mener det er misforstått å kreve at PST skal overvåke innvandringsdiskusjoner på Facebook eller andre nettsider. At noen har sterkt innvandringsfiendtlige synspunkter er ikke nok til å få PST på døren.

Leder for Politiets sikkerhetstjeneste i Vest politidistrikt, Øyvind Tenold. (Arkivfoto: Ørjan Deisz)

— PST kan ikke følge med på alle kontroversielle ytringer på nettet, men vi prøver kontinuerlig å finne frem til de personer som faktisk utgjør eller kan utgjøre en trussel. Dette handler også om sikkerhetstjenestens rolle i et demokrati der man har full ytringsfrihet. Vi må ha konkrete indikasjoner på at vold kan bli brukt, og bruke alle kreftene våre på de ytterst få personene det gjelder, sier Tenold.

Les også: PST advarer mot følgene av økt innvandring

Han kan ikke svare på hvor mange grupperinger i bergensområdet som møtes og har aktiviteter utenom på nettet. Den nordiske motstandsbevegelsen er en av dem som har markert seg sterkest, ved å dele ut løpesedler i postkasser og klistre opp plakater. Gruppen beskriver Adolf Hitler som en nasjonalsosialistisk folkehelt og frihetskjemper, og tar til orde for etnisk rensing. Han kan ikke svare på hvor mange grupperinger i bergensområdet som møtes og har aktiviteter utenom på nettet. Den nordiske motstandsbevegelsen er en av dem som har markert seg sterkest, ved å dele ut løpesedler i postkasser og klistre opp plakater. Gruppen beskriver Adolf Hitler som en nasjonalsosialistisk folkehelt og frihetskjemper, og tar til orde for etnisk rensing.

- Innenfor ytringsfriheten

— Slike løpesedler har blitt delt ut i flere år, blant annet av personer vi har hatt kontroll på. Vi har vurdert aktiviteten til ikke å være straffbar, men vi er oppmerksomme på hvem som står bak, sier Tenold.

Da et nabolag på Sandsli fikk løpesedlene i postkassen for et år siden, sa politioverbetjent Morten Ørn at brevet ligger godt innenfor ytringsfriheten.

— Det vi vet, er at det er noen ytterst få som driver med dette i Bergen. De driver kun med denne typen propaganda, sa Ørn.

Journalist og forfatter Øyvind Strømmen. (Arkivfoto: Håkon Mosvold Larsen)

Journalist og forfatter Øyvind Strømmen har spesialisert seg på høyreekstreme bevegelser. Han sier de fleste gruppene nesten utelukkende er aktive på nettet.

— Rot og kaos

— Motstandsbevegelsen har noe aktivitet på gateplan, men de er ikke spesielt mange mennesker. Det dreier seg neppe om mer enn et par dusin på landsbasis, selv om det finnes en del «hangarounds» i ytterkant av organisasjonen.

Ifølge Strømmen er det høyreekstreme miljøet preget av rot, kaos og mangel på lederskikkelser.

— De har et felles fiendebilde som domineres av hat mot muslimer, men samtidig har de ulike ideologiske forestillinger som gjør det vanskelig å samarbeide. I tillegg er det mange intriger og konflikter mellom ulike personligheter i miljøet. De har ikke overskudd på dyktige organisatorer. Det er enkelt å markere seg på nettet, men langt vanskeligere å gjennomføre ting på gaten, sier Strømmen.

BT har ikke fått kontakt med Den nordiske motstandsbevegelsen.

Publisert Publisert: 19. mars 2016 13:30